కేసరపల్లి
కేసరపల్లి కృష్ణా జిల్లా, గన్నవరం మండలంలోని గ్రామం. ఇది మండల కేంద్రమైన గన్నవరం నుండి 4 కి. మీ. దూరం లోను, సమీప పట్టణమైన విజయవాడ నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2384 ఇళ్లతో, 9076 జనాభాతో 1770 హెక్టార్లలో విస్తరించి ఉంది. గ్రామంలో మగవారి సంఖ్య 4490, ఆడవారి సంఖ్య 4586. షెడ్యూల్డ్ కులాల సంఖ్య 2224 కాగా షెడ్యూల్డ్ తెగల సంఖ్య 304. గ్రామం యొక్క జనగణన లొకేషన్ కోడ్ 589242[3].పిన్ కోడ్: 521102, ఎస్.టీ.డీ.కోడ్=08676. కేసరపల్లి భారతదేశంలోని ఆంధ్రప్రదేశ్ రాష్ట్రంలోని కృష్ణా జిల్లాలో విజయవాడ యొక్క పరిసర ప్రాంతం.[1]
2017 మార్చి 23 న మున్సిపల్ అడ్మినిస్ట్రేషన్ అండ్ అర్బన్ డెవెలప్మెంట్ డిపార్ట్మెంట్ జి.ఓ. 104 ప్రకారం, ఇది విజయవాడ మెట్రోపాలిటన్ ప్రాంతంలో భాగంగా మారింది.[4][5]
సముద్రమట్టానికి 24 మీ.ఎత్తు [6] జాతీయ రహదారిని ఆనుకొని వున్నటువంటి గ్రామము. ఈ గ్రామములో వెటరినరి కాలేజీ, విమానాశ్రయము మరియు ప్రభుత్వ పాఠశాలలు 7వ తరగతి వరకు ఉన్నాయి. జాతీయ రహదారి మీద కేసరపల్లి గ్రామము పొలిమేరల నుండి ప్రసిద్ధ బేకన్ ఫ్యాక్టరీ సరిహద్దు మొదలవుతుంది. కొంత దూరం తరువాత మరో వైపు, గన్నవరం విమానాశ్రయము ప్రారంభమయి దాదాపుగా గన్నవరం ప్రారంభ ప్రవేశ ద్వారము వరకు విస్తరించి వుంటుంది. గన్నవరం మరియు కేసరపల్లి గ్రామమునకు మధ్య దూరము మూడు మైళ్ళు.
విజయవాడ మరియు విశాఖపట్నము జాతీయ రహదారి మార్గములో కేసరపల్లి గ్రామము ఉంది. విజయవాడ నుండి కంకిపాడు మీదుగా గుడివాడ వెళ్ళే రోడ్డులో నుండి కేసరపల్లి గ్రామమునకు చేరుకోవచ్చును. విజయవాడ నుండి రామవరప్పాడు జాతీయ రహదారి మీదుగా కేసరపల్లి గ్రామమునకు వెళ్ళవచ్చును.
ఈ గ్రామానికి సమీపంలో బుద్దవరం, గన్నవరం, అజ్జంపూడి, వేల్పూరు, కొండపవుల్లూరు గ్రామాలు ఉన్నాయి.
ఉంగుటూరు, విజయవాడ, పెనమలూరు, కంకిపాడు
కేసరపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ట్రాక్టరు సౌకర్యం గ్రామానికి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
విజయవాడకు 18 కిలోమీటర్ల దూరంలో 5వ జాతీయ రహదారి ప్రక్కన విజయవాడ విమానాశ్రయం ఉంది.ఇచ్చట నుండి హైదరాబాదు,చెన్నై,ఢిల్లీ ప్రాంతములకు విమాన సౌకర్యం ఉంది.7,500 అడుగుల పొడవు గల విమానములు దిగుటకు ఎగురుటకు బాట ఉంది.భారతీయ విమానాశ్రయాల సంస్థ ఆద్వర్యంలో ఈ విమానాశ్రయ మార్గాన్ని ఎక్కువ విమానములు ప్రయానించుటకు అభివృద్ధి చెయుచున్నారు.ఇంతక ముందు కేవలం రెండు విమానాలు ప్రయానించుటకు అనుమతి ఉండేది.కాని ఇప్పుడు రోజుకి ఆరు విమానాలు ప్రయానించుచున్నవి.
గ్రామంలో ప్రభుత్వ ప్రాథమిక పాఠశాలలు ఐదు, ప్రైవేటు ప్రాథమిక పాఠశాల ఒకటి , ప్రభుత్వ ప్రాథమికోన్నత పాఠశాలలు రెండు , ప్రైవేటు ప్రాథమికోన్నత పాఠశాల ఒకటి ఉన్నాయి. బాలబడి, మాధ్యమిక పాఠశాల‌లు గన్నవరంలో ఉన్నాయి. సమీప జూనియర్ కళాశాల గన్నవరంలోను, ప్రభుత్వ ఆర్ట్స్ / సైన్స్ డిగ్రీ కళాశాల బుద్ద్దవరంలోనూ ఉన్నాయి. సమీప వైద్య కళాశాల విజయవాడలోను, పాలీటెక్నిక్‌ గన్నవరంలోను, మేనేజిమెంటు కళాశాల గూడవల్లిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విజయవాడలో ఉన్నాయి. ప్రాథమిక మరియు ఉన్నత పాఠశాల విద్యను ప్రభుత్వం అందించుతుంది, అలాగే ఎయిడెడ్ మరియు ప్రైవేట్ పాఠశాలలు, రాష్ట్ర విద్యా శాఖ కింద పనిచేస్తాయి.[7][8] వివిధ పాఠశాలలు తెలుగు మరియు ఆంగ్లం మాధ్యమంలో అనుసరిస్తూ బోధన జరుగుతుంది.
కేసరపల్లి సరిహద్దు నందు, ఎంతో ప్రసిద్ధి గాంచిన ఈ కళాశాలను 1998 లో ప్రారంభించారు.ఇక్కడ విద్యార్థులు జంతువులకు సంబంధించిన విద్యను మరియు చికిత్స గురించి అభ్యసిస్తారు.ఇచ్చట నుండి ఎందరో విద్యార్థులు ప్రయోజకులై బయటకి వచ్చారు. ఈ కళాశాలలో 2014, సెప్టెంబరు-29న ప్రపంచ హృదయ దినోత్సవాన్ని పురస్కరించుకొని, జంతువుల గుండె జబ్బులపై జాతీయస్థాయి సదస్సు నిర్వహించెదరు. [6]
ఈ పాఠశాల ఉపాధ్యాయులు శ్రీ పేర్లి దాసు, రాష్ట్ర ఉత్తమ ఉపాధ్యాయ పురస్కారానికి ఎంపికైనారు. వీరు తన ఉపాధ్యాయ ప్రయాణంలో, ఎక్కువ కాలంపాటు రిసోర్స్ పర్సనుగా అదనపు బాధ్యతలు చూడటంతో, సుమారు 450 మంది బడిబయట పిల్లలను గుర్తించి, బడిబాట పట్టించారు. ప్రస్తుతం వీరు సర్వశిఖా అభియాన్ జిల్లా రిసోర్స్ పర్సనుగా కొనసాగుచున్నారు. [9] విద్య, సామాజిక సేవారంగాలలో విశిష్ట సేవలందిస్తున్న వీరికి, 2017,నవంబరు-27న, హైదరాబాదులోని ఆల్ ది బెస్ట్ ఎకాడమీ అను సంస్థ, ఉపాధ్యాయ రత్న అను పురస్కారం అందజేసినది. ఈ సంస్థ రెండు తెలుగు రాష్ట్రాలలో ఎంపిక చేసిన ఉపాధ్యాయులకు పురస్కారాలు అందజేయుచున్నది. [11] 2016,నవంబరు-30న హైదరాబాదులోని రవీంద్రభారతిలో ముంబై నగరానికి చెందిన "మనుష్య బాల్ వికాస్ లోక్ సేవా ఎకాడమీ" అను సంస్థవారి ఆధ్వర్యంలో, గ్లోబల్ టీచర్స్ కాన్ ఫరెన్స్-2016 నిర్వహించారు. ఈ కార్యక్రమంలో దేశవ్యాప్తంగా 15 రాష్ట్రాలలో విద్యారంగంలో విశిష్టసేవలందించిన వారికి పురస్కారాలు అందజేసినారు. అందులో భాగంగా వీరికి, గ్లోబల్ హాల్ ఆఫ్ ఫేం టీచర్ అను పురస్కారం అందజేసినారు. [12] వీరు ఇటీవల డాక్టర్ బి.ఆర్.అంబేడ్కర్ నేషనల్ ఫెలోషిప్ పురస్కారo నకు ఎంపికైనారు. వీరికి ఈ పురస్కారాన్ని మరియు ప్రశంసా పత్రాన్నీ, 2016,డిసెంబరు-6న హైదరాబాదులోని సుందరయ్య విఙానకేంద్రంలో నిర్వహించిన రాష్ట్ర సమావేశంలో అందించారు. విద్యార్థి మనో వికాసం మరియు సామాజిక చైతన్యం కోసం వీరు చేసిన కృషిని ఈ సమావేశంలో అతిధులు కొనియాడినారు. [13]
కేసరిపల్లె శివారు గ్రామమైన దుర్గాపురంలో ఉంది. కేసరిపల్లె గ్రామ శివారులోని చెంచుల కాలనీలో ఉంది. కేసరపల్లిలోని సుందరయ్య కాలనీలో ఉన్నది.
కేసరపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. సమీప సామాజిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఐదుగురు, ఒక నాటు వైద్యుడు ఉన్నారు. మూడు మందుల దుకాణాలు ఉన్నాయి. ఇక్కడ పశువైద్య ఉపకేంద్రం ఉంది.
ఆంధ్రా బ్యాంక్. సప్తగిరి గ్రామీణ బ్యాంక్. సెంట్రల్ బ్యాంక్:- కేసరపల్లి-సావరగూడెం రహదారిపై నూతనంగా ఏర్పాటు చేసిన ఈ బ్యాంకు బ్రాంచిని, 2015,మార్చి-10వ తేదీ మంగళవారం నాడు ప్రారంభించారు. [7]
దాతల సహకారంతో ఈ గ్రామములో 100% వ్యక్తిగత మరుగుదొడ్ల నిర్మాణం జరుగుచున్నది. [14]
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి సాతులూరి నాగరాజకుమారి సర్పంచిగా ఎన్నికైనారు. [2]
కేసరపల్లి గ్రామంలో 2014,ఫిబ్రవరి-23న శ్రీ గోపాలకృష్ణమూర్తి విగ్రహప్రతిష్ఠ ఘనంగా జరిగింది. కృష్ణసాయి హౌసింగ్ ప్రైవేట్ లి., ఆధ్వర్యంలో, ఈ ఆలయంలో, తొలుత గణపతి పూజ, శాంతిహోమాలు నిర్వహించి తరువాత గణపతి, ఆంజనేయ సహిత గోపాలకృష్ణమూర్తి విగ్రహాలను ప్రతిష్ఠించారు. [3]
ఆ ఆలయంలో, కాలభైరవ, చండీశ్వర, దక్షిణామూర్తి, లింగోద్భవమూర్తి, బ్రహ్మ, నందీశ్వరుడు, ఆంజనేయస్వామి, నాగేంద్రస్వామి దేవతా విగ్రహాల ప్రతిష్ఠాపనా కార్యక్రమాలు, 2014,జూన్-15 నుండి 18వ తేదీ బుధవారం వరకూ నిర్వహించారు. 18వ తేదీ బుధవారం ఉదయం 11-09 గంటలకు విగ్రహ ప్రతిష్ఠలు నిర్వహించారు. [4] గుమ్మడి నాగేంద్ర క్షేత్రంలో, ధర్మకర్తలు, దాతల ఆర్థికసహకారంతో, 15 లక్షల రూపాయల అంచనావ్యయంతో నిర్మించనున్న ముఖమండప నిర్మాణానికి, 2015,జూన్-11వ తేదీనాడు, భూమిపూజ నిర్వహించారు. [8]
జాతీయ రహదారిని ఆనుకొని, కేసరపల్లి బైపాస్ వద్దగల శ్రీ వీరాంజనేయ, శ్రీ షిర్డీ సాయి మందిరప్రాంగణంలో నూతనంగా నెలకొల్పిన శ్రీ జంట నాగేంద్రస్వామి విగ్రహ ప్రతిష్ఠ, 2014, ఆగష్టు-20 బుధవారం ఉదయం 8-46 గంటలకు వైభవంగా నిర్వహించారు. ఈ సందర్భంగా ప్రత్యేకపూజలు, యఙం నిర్వహించారు. ఈ కార్యక్రమానికి భక్తులు పెద్దసంఖ్యలో విచ్చేసారు. [5] ఇచ్చటకి ఎందరో భక్తులు నమ్మకంతో వీరిని దర్శించుకొనుటకు వచ్చెదరు.
ఈ ఆశ్రమ ప్రాంగణంలో ప్రతి సంవత్సరం దసరా సందర్భంగా శ్రీ దేవీనవరాత్రి ఉత్సవాలు, పది రోజులపాటు కన్నులపండువగా నిర్వహించెదరు. ఈ ఉత్సవాలకు రాష్ట్రం నలుమూలలనుండి భక్తులు విచ్చేసెదరు. [10]
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం గ్రామం నుండి 5 కి.మీ. లోపు దూరంలో ఉంది. సినిమా హాలు గ్రామం నుండి 5 కి.మీ.లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఎల్ అండ్ టి వారి ఆద్వర్యంలో ఈ గ్రామంలో ఐ.టి పార్కును జాతీయ రహదారి ప్రక్కగా నిర్మించారు. దీనిని గౌరవనీయ మాజీ ముఖ్యమంత్రి శ్రీ కొణిజేటి రోశయ్య గారు ప్రారంభించారు. దీనిని 70 కోట్ల వ్యయంతో 23 ఎకరాల స్థలంలో నిర్మించారు. ఐ.టి పార్కు ప్రారంభము చేత విమానాశ్రయ రద్దీ పెరుగుచున్నది.
జనాభా (2011) - మొత్తం 9,076 - పురుషుల సంఖ్య 4,490 - స్త్రీల సంఖ్య 4,586 - గృహాల సంఖ్య 2,384 2001 వ.సంవత్సరం జనాభా లెక్కల ప్రకారం గ్రామ జనాభా 8675.[9] ఇందులో పురుషుల సంఖ్య 4404, స్త్రీల సంఖ్య 4271, గ్రామంలో నివాసగృహాలు 2167 ఉన్నాయి. గ్రామ విస్తీర్ణం 1770 హెక్టారులు.
కేసరపల్లిలో భూ వినియోగం కింది విధంగా ఉంది:
వ్యవసాయేతర వినియోగంలో ఉన్న భూమి: 551 హెక్టార్లు బంజరు భూమి: 67 హెక్టార్లు నికరంగా విత్తిన భూమి: 1150 హెక్టార్లు వివిధ వనరుల నుండి సాగునీరు లభిస్తున్న భూమి: 1218 హెక్టార్లు
కేసరపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
కాలువలు: 1045 హెక్టార్లు బావులు/బోరు బావులు: 64 హెక్టార్లు చెరువులు: 67 హెక్టార్లు ఇతర వనరుల ద్వారా: 40 హెక్టార్లు
కేసరపల్లిలో ఈ కింది వస్తువులు ఉత్పత్తి అవుతున్నాయి.
[2] ఈనాడు విజయవాడ; 2013,జులై-26; 5వపేజీ. [3] ఈనాడు విజయవాడ; 2014,ఫిబ్రవరి-24; 3వపేజీ. [4] ఈనాడు విజయవాడ/గన్నవరం; 2014,జూన్-19; 2వపేజీ. [5] ఈనాడు విజయవాడ; 2014,ఆగష్టు-21; 5వపేజీ. [6] ఈనాడు కృష్ణా; 2014,సెప్టెంబరు-28; 16వపేజీ. [7] ఈనాడు విజయవాడ; 2015,మార్చి-11; 4వపేజీ. [8] ఈనాడు అమరావతి; 2015,జూన్-12; 4వపేజీ. [9] ఈనాడు అమరావతి; 2015,సెప్టెంబరు-4; 3వపేజీ. [10] ఈనాడు అమరావతి; 2015,అక్టోబరు-8; 5వపేజీ. [11] ఈనాడు అమరావతి; 2016,నవంబరు-29; 6వపేజీ. [12] ఈనాడు అమరావతి; 2016,డిసెంబరు-2; 7వపేజీ. [13] ఈనాడు అమరావతి; 2016,డిసెంబరు-8; 7వపేజీ. [14] ఈనాడు అమరావతి; 2017,జులై-21; 7వపేజీ.
వర్గం:విజయవాడ పరిసర ప్రాంతాలు వర్గం:విజయవాడ వర్గం:విజయవాడ పరిసరాలు